Vrydag, 07 Mei 2010 07:25
Welkom by Eros!
Almal is welkom om ons eredienste en aktiwiteite by te woon, sonder enige verpligting of verbintenis. Ons sal u egter graag deel van ons gemeenskap van gelowiges wil maak en nooi u uit om u inligting vir ons deur te gee sodat ons u met ons kommunikasie kan bereik. Ons stuur gereeld e-posse en sms'e met die nuutste preeknotas, afkondigings en belangrike gebeure om u op hoogte te hou!
Hier is bietjie meer oor ons om u op die regte spoor te sit:
* Lees die afdeling "Wie is ons" op die web om meer uit te vind oor ons visie en missie
* Ons drink Sondae na afloop van die erediens tee onder die bome - kom kuier gerus!
* Ons kantoorure is van 8:00 - 16:30 elke dag van die week - kom drink sommer net 'n koppie koffie!
* Sondae se eredienste begin stiptelik om 09:00 en duur gewoonlik tot 10:00
* Sondae-aande se dienste word afgewissel tussen 'n besprekings- en meditatiewe diens in die konferensie-lokaal
* Kom kry gerus 'n kalender en Jaarboekie by die Kerkkantoor om op hoogte te bly van die jaar se aktiwiteite
Algemene Bestuurder: Eros
Maandag, 26 April 2010 23:00
Vanjaar sal dit die 14e Vroue-wegbreek van Eros gemeente wees, en vir die 13e jaar by Rock Lodge! Hierdie naweek het gegroei van 'n handjievol vroue wat die eerste jaar bymekaar gekom het tot 'n groot groep vroue wat jaarliks saam bid, luister, stilword en kuier rondom die vrou se rol in die huisgesin en samelewing.
Dit is voorwaar 'n geleentheid om die batterye te herlaai en vroue van alle ouderdomme word uitgenooi om dit by te woon!
Ons wil jou as vrou, oud en jonk uitnooi na 'n besondere naweek om tyd met God te spandeer en weer jou battery te laai!
Datum: 9-11 Julie 2010
Tyd: Vrydag 18h00 tot Sondag 11h00
Tema: Naak voor God
Spreker: Dr Schalk Botha (pastorale sielkundige)
Plek: The Rock Lodge, Okahandja
Koste: N$560.00 per persoon (alles ingesluit)
Wat bring ek saam? 'n Vriendin, skryfgoed, gemaklike klere en 'n oop gemoed.
Om jou plek te bespreek: Kontak Betsie Serfontein by 081 129 0123
Maandag, 19 April 2010 23:00
Baklei vir die goeie
Daar word gese dat die koms van die Here naby is. Dat ons aan die einde van die tyd gekom het. Die rede? Die wereld is besig om rondom ons te verval met aardbewings, as-ontploffings, droogte, reen, besoedeling, uitputting... Mense het verval in hul morele waardes, en baklei teen en met alles en almal rondom hulle - die duidelike tekens van 'n oorlog.
En inderdaad, dit is oorlog! Ons doel op aarde is om elke dag van ons lewe te baklei. Vir God, vir liefde, vir vrede, hoop, genade, vergifnis. Vir die goeie, met die goeie.
Dinsdag, 06 April 2010 23:00
Die Heer, die Heer het opgestaan! Dit is so maklik om te fokus op die negatiewe, die hartseer, die pyn, die lyding, ook van Jesus se kruisiging. Maar toe Hy die woorde: "Dit is verby/ dit is volbring" spreek, het Hy juis daarmee bedoel dit is die einde van die slegte en die verkeerde, en dit is die begin van die nuwe, die goeie. Op die derde dag na die kruisiging het Jesus opgestaan sodat ons vandag kan lewe - met geloof, hoop en liefde en weet dat ons KAN, ons SAL en ons GAAN. Gaan uit en leef daarom Jesus se wonderbaarlike opstanding!
Lees ook die preeknotas van Paasfees.
Maandag, 29 Maart 2010 23:00
Dis Paasfees. Een van die grootste hoogtepunte op die Christelike kalender. Want Jesus het nie net gesterf vir jou en my sondes nie, vir 'n gebroke wereld nie, maar Hy het ook weer opgestaan. Hoe wonderbaar is dit nie!
Eros bied sy eerste Paas Sangdiens aan ter herdenking en viering van Jesus se lewe, lyding en opstanding. Kom geniet 'n aand van beeld, musiek en toneel op Woensdag, 31 Maart 2010 om 19:00 in Eros-kerk.